CELEX: 62013CN0578
Language: da
Date: 2013-11-15 00:00:00
Title: Sag C-578/13: Anmodning om præjudiciel afgørelse indgivet af Landgericht Kiel (Tyskland) den 15. november 2013 — Hans-Jürgen Kickler m.fl. mod Den Hellenske Republik

25.1.2014   
            
            
               DA
            
            
               Den Europæiske Unions Tidende
            
            
               C 24/7
            
         Anmodning om præjudiciel afgørelse indgivet af Landgericht Kiel (Tyskland) den 15. november 2013 — Hans-Jürgen Kickler m.fl. mod Den Hellenske Republik
   (Sag C-578/13)
   2014/C 24/13
   Processprog: tysk
   
      Den forelæggende ret
   
   Landgericht Kiel
   
      Parter i hovedsagen
   
   
      Sagsøgere: Hans-Jürgen Kickler, Walter Wöhlk og Zahnärztekammer Schleswig-Holstein Versorgungswerk
   
      Sagsøgt: Den Hellenske Republik
   
      Præjudicielle spørgsmål
   
   
               1)
            
            
               Skal artikel 1 i Rådets forordning (EF) nr. 1393/2007 (1) af 13. november 2007 om forkyndelse i medlemsstaterne af retslige og udenretslige dokumenter i civile og kommercielle sager fortolkes således, at et søgsmål, hvorved en person, der har erhvervet sagsøgtes statsobligationer, over for sagsøgte har gjort et betalingskrav gældende i form af opfyldelses- og skadeserstatningskrav, skal anses for en »civil og kommerciel sag« i den forstand, hvori udtrykket er anvendt i forordningens artikel 1, stk. 1, første punktum, når denne person ikke har accepteret det tilbud om ombytte, som sagsøgte fremsatte ultimo februar 2012, og som blev muliggjort ved den græske lov nr. 4050/2012 (»Greek-Bondholder-Act«)?
            
         
               2)
            
            
               For så vidt angår et søgsmål, som grundlæggende støttes på en påstand om, at førnævnte Greek-Bondholder-Act er uden virkning eller ugyldig, er der da tale om en stats ansvar for handlinger og undladelser under udøvelse af statsmagt i den forstand, hvori udtrykket er anvendt i spørgsmål 1 nævnte forordnings artikel 1, stk. 1, andet punktum?
            
         
      (1)  Europa-Parlamentets og Rådets forordning (EF) nr. 1393/2007 af 13.11.2007 om forkyndelse i medlemsstaterne af retslige og udenretslige dokumenter i civile og kommercielle sager (forkyndelse af dokumenter) og om ophævelse af Rådets forordning (EF) nr. 1348/2000 (EUT L 324, s. 79).